ПРОТОКОЛ № 15

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 16 юни 2025 г.

Днес, 16 юни 2025 г. (понеделник) от 14:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Деница Захариева – началник отдел „Дисциплинарни производства на съдии“, дирекция „Дисциплинарна дейност“, АВСС;
Славчо Арсов – главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Огнян Йорданов – главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Памела Бучкова - главен експерт-юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Заповед № 74/08.04.2025 г. на административния ръководител на Районен съд - Чепеларе, с която на основание чл. 327, ал. 1 от Закона за съдебната власт е обърнато внимание на Сона Вахе Гарабедян - съдия в Районен съд - Чепеларе.

2. Акт за резултати от извършена комплексна планова проверка в Районен съд – Харманли по наказателни дела, възложена със заповед № ПП-25-1/10.03.2025 г. на главния инспектор на ИВСС.
Приложение: писмо с рег. индекс № ВСС-9393/03.06.2025 г.

3. Акт за резултати от извършена проверка по сигнал в Софийски градски съд, възложена със заповед № ПП-24-814/30.07.2024 г. и Заповед № Ж-24-814/26.11.2024 г. на главния инспектор на ИВСС.
Приложение: писмо с рег. индекс № ВСС-9688/09.06.2025 г.

4. Информация от ИВСС относно предприетите от административния ръководител на Районен съд – Костинброд мерки за изпълнение на препоръките, дадени в акт за резултати от извършена проверка по сигнал, възложена със Заповед № ЖИ-25-5/24.02.2025 г. на главния инспектор на ИВСС (вх. рег. индекс № ВСС-7319/10.06.2025 г. на ВСС).

1. ОТНОСНО: Заповед № 74/08.04.2025 г. на административния ръководител на Районен съд – Чепеларе, с която на основание чл. 327, ал. 1 от Закона за съдебната власт е обърнато внимание на Сона Вахе Гарабедян – съдия в Районен съд – Чепеларе.
Предвид гореизложеното, след разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на съдийската колегия на Висшия съдебен съвет, на основание чл. 327, ал. 3 от Закона за съдебната власт, да приеме за сведение заповед № 74/08.04.2025 г. на административния ръководител на Районен съд –  Чепеларе, с която, на основание чл. 327, ал. 1 от Закона за съдебната власт, е обърнато внимание на Сона Вахе Гарабедян – съдия в Районен съд – Чепеларе, и същата да се приложи към кадровото дело на съдията.

2. ОТНОСНО: Акт за резултати от извършена комплексна планова проверка в Районен съд – Харманли по наказателни дела, възложена със заповед № ПП-25-1/10.03.2025 г. на главния инспектор на ИВСС.
Приложение: писмо с рег. индекс № ВСС-9393/03.06.2025 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение акт за резултати от извършена комплексна планова проверка в Районен съд – Харманли по наказателни дела, възложена със Заповед № ПП-25-1/10.03.2025 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-9393/03.06.2025  г.

3. ОТНОСНО: Акт за резултати от извършена проверка по сигнал в Софийски градски съд, възложена със Заповед № Ж-24-814/30.10.2024 г. и Заповед № Ж-24-814/26.11.2024 г. на главния инспектор на ИВСС.
Приложение: писмо с рег. индекс № ВСС-9688/09.06.2025 г.
След разисквания и проведено гласуване по предложенията в доклада и направеното допълнително предложение от член на комисията,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение акт за резултати от извършена проверка по сигнал в Софийски градски съд, възложена със Заповед № Ж-24-814 от 30.10.2024 г. и Заповед № Ж-24-814 от 26.11.2024 г. на главния инспектор на ИВСС и решение на главния инспектор по възражение, подадено срещу акта, заведен в деловодството на ВСС с вх. № ВСС-9688/09.06.2025 г.
3.2. Изисква информация от Инспектората към ВСС за предприетите от административния ръководител на Софийски градски съд и съдия Златка Чолева мерки по изпълнение на препоръките, дадени в акта от проверката, съгласно уведомлението по чл. 58, ал. 4 от ЗСВ.
3.3. Изпраща копие от акта за резултати от извършена проверка по сигнал в Софийски градски съд, възложена със Заповед № Ж-24-814/30.10.2024 г. и Заповед № Ж-24-814/26.11.2024 г. на главния инспектор на ИВСС, както и извлечение по т.3 от настоящия протокол, ведно с мотивите, на административните ръководители на Софийски градски съд, Апелативен съд – София, Върховния касационен съд и на министъра на правосъдието, които съгласно ЗСВ имат правомощия да правят предложения за образуване на дисциплинарно производство за налагане на дисциплинарно наказание, по компетентност.

4. ОТНОСНО: Информация от ИВСС относно предприетите от административния ръководител на Районен съд – Костинброд мерки за изпълнение на препоръките, дадени в акт за резултати от извършена проверка по сигнал, възложена със Заповед № ЖИ-25-5/24.02.2025 г. на главния инспектор на ИВСС (вх. рег. индекс № ВСС-7319/10.06.2025 г. на ВСС).
След разисквания и проведено гласуване по предложението в доклада и направените две допълнителни предложения от член на комисията,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение информация от ИВСС относно предприетите от административния ръководител на Районен съд – Костинброд и от съдия Стефан Стойков мерки за изпълнение на препоръките, дадени в акт за резултати от извършена проверка по сигнал, възложена със Заповед № ЖИ-25-5/24.02.2025 г. на главния инспектор на ИВСС.
4.2. 	Изисква допълнителна информация от административния ръководител на Районен съд – Костинброд за предприетите от него и от съдия Стефан Стойков мерки по изпълнение на препоръките дадени в акта от проверката, съгласно уведомлението по чл. 58, ал. 4 от ЗСВ.
4.3. Изпраща копие от акт за резултати от извършена проверка по сигнал с изх. № ЖИ-25-5/08.04.2025 г. по описа на ИВСС, заведен в деловодството на ВСС с вх. № ВСС-7319/08.04.2025 г., както и извлечение по т.4 от настоящия протокол, ведно с мотивите, на административните ръководители на Софийски окръжен съд, Апелативен съд – София, Върховния касационен съд и на министъра на правосъдието, които съгласно ЗСВ имат правомощия да правят предложения за образуване на дисциплинарно производство за налагане на дисциплинарно наказание, по компетентност.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА